ÚRAD VLÁDY
SLOVENSKEJ REPUBLIKY
    sekcia vládnej legislatívy

                                             Na rokovanie vlády SR
								     Dňa  1. marca 2006
								     K materiálu č. 3375/2006
								     K bodu č. 7

S T A N O V I S K O

k  návrhu nariadenia vlády Slovenskej republiky o používaní zariadení obmedzujúcich rýchlosť pre určité kategórie motorových vozidiel 

           
I

Návrh nariadenia vlády Slovenskej republiky o používaní zariadení obmedzujúcich rýchlosť pre určité kategórie motorových vozidiel predkladá na rokovanie vlády SR minister dopravy, pôšt a telekomunikácií SR Pavol Prokopovič ako iniciatívny návrh mimo Plánu legislatívnych úloh vlády Slovenskej republiky na rok 2006.

Predkladaným návrhom sa do právneho poriadku Slovenskej republiky preberá smernica Rady 92/6/EHS zo 10. februára 1992 o montáži a používaní zariadení obmedzujúcich rýchlosť pre určité kategórie  motorových vozidiel v spoločenstve znení smernice Európskeho parlamentu a Rady 2002/85/ES.

Materiál nebude mať finančný, ekonomický, environmentálny vplyv ani vplyv na zamestnanosť a na podnikateľské prostredie.

II

     Legislatívna rada vlády Slovenskej republiky prerokovala predmetný návrh nariadenia vlády SR na svojom zasadnutí 7. februára 2006 a odporučila vláde Slovenskej republiky návrh schváliť po zapracovaní jej pripomienok a odporúčaní a na rokovanie vlády SR predložiť jeho nové znenie.

III
	
	 Sekcia vládnej legislatívy Úradu vlády SR konštatuje, že v novom znení sú zapracované pripomienky legislatívnej rady (3 pripomienky), preto odporúča vláde SR návrh nariadenia vlády SR v predloženom znení schváliť.

Bratislava 24. februára 2006 
Vypracovala: H. Sabolová

	      

	       Štefan G r m a n
	 generálny riaditeľ 	
                                                                	 sekcie vládnej legislatívy